बिजली विभाग में हंगामा, रामजी सिंह व भाजपा अध्यक्ष घायल - Buxar Khabar
Home अपराध बिजली विभाग में हंगामा, रामजी सिंह व भाजपा अध्यक्ष घायल
धरना देते भाजपा व आक्रोशित लोग
बक्सर खबर : बिजली विभाग चरित्रवन का दफ्तर हंगामा परिसर बना हुआ है। फिलहाल पाउर हाउस कैंपस में उग्र प्रदर्शन जारी है। प्रदर्शन कारियों और बिजली विभाग के लोगों के बीच हुई हिंसक झड़प में छात्र नेता रामजी सिंह व भाजपा जिलाध्यक्ष राणा प्रताप सिंह को चोट आई है। सूचना के अनुसार रामजी के उपर युवा कनिय अभियंता ने हमला कर दिया। जिसके बाद उनके माथे में चोट आ गई। सूचना मिलते ही शहर से इनके समर्थक पहुंचे और दुस्साहस करने वाले सरकारी कर्मचारियों को रगेदना शुरु किया। फिलहाल खबर लिखे जाने तक स्थिति विस्फोटक बनी हुई है। मौके पर पहुंचे सदर एसडीओ गौतम कुमार व डीएसपी शैशव यादव को रामजी सिंह ने बताया कि चिलहरी गांव का ट्रांसफार्मर खराब है। उसी के लिए मैं अपने दोस्तों के साथ आया था। यहां विवाद बढ़ गया। रामजी के घायल होने की सूचना मिलते ही भाजपा अध्यक्ष राणा प्रताप पहुंचे। उनके साथ भी मारपीट हुई। बात इतनी बढ़ी की फिलहाल अधिकारी को बर्खास्त करने की मांग के साथ रामजी सिंह व राणा प्रताप सिंह सड़क जाम कर धरने पर बैठे हैं।
बिजली कर्मी की धुनाई करते लोग
कल भी हुई थी मारपीट
बक्सर : बिजली विभाग में गुरुवार को भी मारपीट हुई थी। नया बाजार से शिकायत लेकर पहुंचे कुछ युवकों को बिजली विभाग के कर्मियों और स्थानीय मैकेनिक ने मिलकर बुरी तरह पीटा था। इसका खामियाजा शुक्रवार को इस रुप में सामने आया है।
पत्थर बाजी करते युवा
मन रहा था होली मिलन समारोह
बक्सर : लोगों पर गलत जुर्माना लगा मोटी रकम वसूलने वाले अभियंताओं के खिलाफ पिछले कुछ दिनों से लगातार गुस्सा था। क्योंकि जुर्माना वसूली में आगे रहने वाले शिकायत पर सुनवाई में पीछे हैं। जिसके कारण शहर वासियों में उनके खिलाफ गुस्सा है। इस बीच शुक्रवार को यहां होली मिलन समारोह मनाया जा रहा था। खुशी के मौके पर पब्लिक का बवाल विभाग पर भारी पड़ रहा है।
Previous articleट्रक ने अधेड़ को रौंदा, एनएच पर हुई वारदात
Next articleबिजली विभाग के खिलाफ जारी है धरना, पहुंचने वाले हैं सांसद
Jitendra Kumar March 10, 2017 at 3:22 pm
Ye BJP wale apne ko highlight karne ka high voltage daraama Kar rahe hai.